Deel hoop, tyd en liefde | Netwerk24
Deel hoop, tyd en liefde
Leandra de Coning (links, bestuurder van Salileni-sentrum) en Nina Laubscher (Salileni) het harte by die Phedisang Bana-sentrum verbly.Foto: Martinette Hay
Die Salileni-sentrum vir volwassenes met gestremdhede in Bethlehem het Vrydag (03/01) “flentertjies hoop en liefde gesaai” by die Phedisang Bana-sentrum vir persone met gestremdhede.
“Ons is so dankbaar vir alles wat ons ontvang en wil graag teruggee aan die gemeenskap,” sê Leandra de Coning, bestuurder van die Salileni-sentrum.
Die kosbaarste besitting wat ’n mens met iemand kan deel is jou tyd, en daarom het die leerlinge van die Salileni-sentrum tyd by die Phedisang Bana-sentrum spandeer en koek saam met hulle geniet. Hulle het ook speelgoed uitgedeel. Volgens Lorraine Sebotsa, direkteur van die Phedisang Bana-sentrum, is daar van babas tot volwassenes wat by die sentrum gehelp word.